Diari Oficial de la Generalitat Valenciana


Sumari del DOGV 5988, del 03-04-2009 (2009/3728)

RESOLUCIÓ de 10 de febrer de 2009, de la directora de l'Agència Valenciana de Foment i Garantia Agrària (AVFGA), per la qual es publica l'import global màxim que finança per a l'any 2009 un règim de primes per a la posada en valor de la biomassa forestal residual als terrenys forestals de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5988

Data del DOGV
:   03-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3728


Data del document
:   10-02-2009

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * suport econòmic
    * ajuda pública
    * muntanya
    * professió independent
    * biomassa
    * persona física
    * persona jurídica
    * explotació forestal
    * ajuda a l'agricultura

RESOLUCIÓ de 10 de febrer de 2009, de la directora de l'Agència Valenciana de Foment i Garantia Agrària (AVFGA), per la qual es publica l'import global màxim que finança per a l'any 2009 un règim de primes per a la posada en valor de la biomassa forestal residual als terrenys forestals de la Comunitat Valenciana. [2009/3728]  
L'Ordre de 12 d'agost de 2008 de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores d'un règim de primes per a la posada en valor de la biomassa forestal residual als terrenys forestals de la Comunitat Valenciana, en el marc del Programa de Desenvolupament Rural (PDR) de la Comunitat Valenciana 2007-2013, i modificada per l'Ordre de 12 de desembre de 2008, estableix que el termini de presentació d'instàncies serà fins al 31 de gener de 2009.  
Així mateix, l'article 23.2 de la Llei 38/2003, de 17 de novembre, General de Subvencions i l'article 47.11 del Text Refós de la Llei d'Hisenda Pública, del Consell, exigeixen la publicació de les línies de subvenció que financen i l'import global màxim destinat a les subvencions públiques. Per tot això, a proposta de la directora general de Gestió del Medi Natural, fent ús de les atribucions conferides en l'article 13 del Decret 123/2006, pel qual s'aprova l'Estatut de l'Agència Valenciana de Foment i Garantia Agrària, resolc:  
Apartat primer  
1. Les subvencions per a la posada en valor de la biomassa forestal residual estan enquadrades en la mesura 226 de l'eix 2 de les ajudes al desenvolupament rural que finança el Fons Europeu Agrícola de Desenvolupament Rural (Feader) establit en el Reglament (CE) 1698/1999 i el pagament d'aquestes es farà a càrrec de la línia pressupostària corresponent al capítol VII de l'Agència de Foment i Garantia Agrària, línia SE833000.  
L'import global màxim de les ajudes concedides en la present convocatòria, per a aquesta mesura, és de 906.219,61 euros per a l'anualitat 2009.  
En el finançament de les ajudes participa el Feader en un 53,00%, el Ministeri de Medi Ambient, Medi Rural i Marí en un 46,49% i la Conselleria de Medi Ambient, Aigua, Urbanisme i Habitatge en un 0,051%.  
2. En el cas que l'import de les sol·licituds d'ajudes superen els imports globals màxims s'aplicaran els criteris de prioritat establits en els punts 5 i 6 de la base desena de l'ordre de bases reguladores.  
Apartat segon  
D'acord amb l'apartat 4 de l'article 7 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques, aquesta resolució no necessita la notificació a la Comissió Europea per no reunir tots els requisits de l'apartat 1 de l'article 87 del Tractat CE.  
Apartat tercer  
Contra aquesta resolució es pot interposar recurs de reposició, davant del mateix òrgan que la va dictar, en el termini d'un mes comptador des de l'endemà del dia que tinga lloc la publicació, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, o bé directament recurs contenciós administratiu en el termini de dos mesos, comptadors des de l'endemà de la publicació, de conformitat amb el que estableixen els articles 10 i 46 de la Llei de la Jurisdicció Contenciosa Administrativa.  
Apartat quart  
Segons l'article 44 bis del Reglament (CE) núm. 1290/2005 del Consell, de 21 de juny de 2005, sobre el finançament de la política agrícola comuna, els estats membres han de vetlar per la publicació anual a posteriori dels beneficiaris del Fons Europeu Agrícola de Garantia (Feaga) i del Fons Europeu Agrícola de Desenvolupament Rural (Feader) i dels imports rebuts per cada beneficiari a càrrec de cada un d'aquests fons. En el Reglament (CE) núm. 259/2008 de la Comissió, de 18 de març de 2008, pel qual s'estableixen les disposicions d'aplicació del Reglament (CE) núm. 1290/2005 del Consell pel que fa a la publicació d'informació sobre els beneficiaris de fons procedents del Fons Europeu Agrícola de Garantia (Feaga) i del Fons Europeu Agrícola de Desenvolupament Rural (Feader) s'estableixen les normes de contingut, la forma i la data de la publicació de la informació sobre els beneficiaris.  
En el paràgraf segon del punt 2.1 de l'annex VI del Reglament (CE) núm. 1974/2006 s'estableixen determinades obligacions de l'autoritat de gestió en matèria de publicació d'informació sobre els beneficiaris de les ajudes concedides en virtut dels programes de desenvolupament rural: «Com a mínim una vegada a l'any, l'Agència Valenciana de Foment i Garantia Agrària, com a autoritat de gestió del PDR, publicarà (en versió electrònica o impresa) la llista dels beneficiaris de les ajudes, les denominacions de les operacions subvencionades i els imports de les ajudes públiques assignades a aquestes operacions». Però aquesta obligació, a fi d'evitar que se superposen disposicions sobre el mateix tema, ha sigut eliminada pel Reglament (CE) núm. 1175/2008 de la Comissió, de 27 de novembre de 2008, pel qual es modifica i es corregeix el Reglament (CE) núm. 1974/2006, pel qual s'estableixen disposicions d'aplicació del Reglament (CE) núm. 1698/2005 del Consell relatiu a l'ajuda al desenvolupament rural a través del Fons Europeu Agrícola de Desenvolupament Rural (Feader). Correspon, per tant, al FEGA, en representació de l'estat membre, efectuar-ne la publicació.  
València, 10 de febrer de 2009.- La directora de l'Agència de Foment i Garantia Agrària: M. Pilar Amigó Salvi.